इस परामर्श शिविर में आगन्तुकों को कैन्सर से बचने और उससे लड़ने के लिये डी. एस. रिसर्च सेन्टर अपने अनुभवों को साझा करेगा। ज्ञातव्य है कि उचित समय पर यदि कुछ सावधानियां बरती जायें तो कैन्सर के होने की सम्भावना को ही समाप्त किया जा सकता है। हमारी जीवन शैली, हमारा खान पान और हमारा आचरण मिलकर किसी भी बीमारी के खतरे को समाप्त कर सकते हैं। इसी तरह यदि कोई कैन्सर की चपेट में आ गया है तो उसे कब और क्या करना चाहिये, इसकी जानकारी डी एस रिसर्च सेन्टर के अनुभवी विशेषज्ञ प्रदान करते हैं। वैसे भी हमारा देश अपने स्वास्थ्य और जीवन शैली के प्रति उतनी जागरूकता नहीं दिखाता जितनी जरूरत होती है। हम बीमारी के पहले सचेत नहीं रहते, हम बीमारी की प्राथमिक दशा में उसकी अनदेखी करते हैं और बीमारी की गम्भीरता में भी उचित और समय से कदम नहीं उठा पात। इस परामर्श शिविर के आयोजन का उद्देश्य यही है कि लोगों को कैन्सर जैसी गम्भीर बीमारी के बारे में जानकारी देकर उसकी भयंकरता को ही समाप्त किया जा सके।